PLANINSKO DRUŠTVO CELJE MATICA                                                                            Celje,  27.01.2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

PEŠ NAD NAŠ NAJVIŠJI CESTNI PRELAZ

VRŠIČ,  1737 m, 

V NEDELJO,  7. FEBRUARJA 2010 

ZA PREHODE ČEZ GORSKE PREGRADE 

SO NAŠI PREDNIKI OBIČAJNO IZBIRALI NAJNIŽJE PRELAZE, 

KI PA SO JIM POMENILI NAJVIŠJE VRŠIČE IN VRHOVE, ČEZ KATERA SO VODILA NJIH POTA. 

PREHODE SO ZARADI TEGA POGOSTO TAKO TUDI IMENOVALI, 

ČESAR PA NA PRIMER POTNIK ČEZ JEZERSKI VRH ALI ČEZ PAVLIČEV VRH NE RAZUME VEČ. 

S PRELAZA SE OZIRA IN ZAMAN IŠČE VRH, KI NA NJEM ŽE STOJI. 

NEKAJ UTEHE NAJDE LE MED KRANJSKO GORO IN TRENTO NA PRELAZU VRŠIČU, 

KI SE PONAŠA TUDI Z DOBRIH STO METROV VIŠJIM VRŠIČEM V DRUGEM POMENU BESEDE. 

VRŠIČ NE IZZIVA LE KOLESARJEV IN SMUČARJEV MARVEČ TUDI VEDNO VEČ POHODNIKOV. NANJ SE BREZ VDIHAVAVANJA IZPUŠNIH PLINOV MOTORNIH VOZIL 

LAHKO POVZPNEMO PO POTI, KI LE NEKAJKRAT SEKA CESTO ALI PA SE JE DOTAKNE. 

SKUPAJ S Tomažem Polakom 

VAS VABIMO NA ZIMSKI SPREHOD NA PRELAZ VRŠIČ IN NA VRŠIČ NAD VRŠIČEM. 

IZPRED PARKIRNE STAVBE OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM OB PETIH ZJUTRAJ, 5:00, 

JUTRANJO VOŽNJO PA SKLENEMO V KRANJSKI GORI, 810 m. 

OD HOTELA LEK SLEDIMO PEŠPOTI OB PIŠNICI MIMO JEZERA JASNA, 850 m 

IN POD ZNANIM HOTELOM ERIKA V RUŠENJU ZAVIJEMO V KRNICO. 

KO SE V LEVO ODCEPI STEZA NA ŠPIK SKOZI KAČJI GRABEN, 

KRENEMO KMALU V DESNO ČEZ PLANINO K SPOMINSKI KAPELICI NA MALEM TAMARJU. 

PREČKAMO BRV IN SE POVZPNEMO NA VRŠIŠKO CESTO TIK POD 5. RAJDO, 1102 m, 

BLIZU ZAPRTEGA MIHOVEGA DOMA, 1085 m. 

IZPUSTIMO NASLEDNJI OVINEK. 

KO NAD 7. RAJDO SPET STOPIMO NA CESTO, SMO ŽE V BLIŽINI RUSKE KAPELICE, 1150 m.

LETA 1917 SO JO POSTAVILI RUSKI VOJNI UJETNIKI V SPOMIN NA SVOJE ROJAKE, 

KI SO LETO DNI PRED TEM KOT ŽRTVE PLAZU UMRLI MED GRADNJO CESTE. 

KO NAD KAPELICO PONOVNO SEKAMO CESTO, 

SMO S TEM IZPUSTILI ZAPRTO KOČO NA GOZDU, 1226 m, IN SEDEM RAJD NAD NJO. 

CESTE SE DOTAKNEMO ŠELE NA 17. RAJDI, 1418 m. 

NA 21. RAJDI SPREGLEDAMO GOR GREDE ERJAVČEVO KOČO, 1525 m, 

DA BI ČIMPREJ KAR PO CESTI PRIŠLI NA PRELAZ VRŠIČ, 1611 m, 

IN OD TAM MIMO ZAPRTEGA TIČARJEVEGA DOMA, 1620 m, 

DO PRAV TAKO ZAPRTE POŠTARSKE KOČE,1688 m, TIK POD VRŠIČEM, 1737 m. 

Z VRŠIČA SESTOPIMO NA OSOJNO STRAN NA POZABLJENO STARO VRŠIŠKO CESTO, 

S KATERE NAS PRITEGNE OSKRBOVANA ERJAVČEVA KOČA, 1525 m. 

PO ODDIHU IN OKREPČILU SE VRNEMO V KRANJSKO GORO, 810 m. 

V KOPNEM PREHODIMO OPISANO POT V PETIH URAH IN POL, 

V SNEGU PA RAJŠI ZAPIŠIMO OKOLI OSEM UR. 

ČE BO SNEGA PREVEČ, BOMO VSAJ NEKAJ ODSEKOV SKRAJŠALI PO OVINKASTI CESTI! 

DOMOV SE VRNEMO MED 20.IN 21. uro. 

POLEG PRIMERNE ZIMSKE OBUTVE IN OBLAČIL 

VZEMIMO S SABO TUDI ŠTIRIZOBE KRAPŠE PA ČELNO SVETILKO. 

PRIJAVE SPREJEMAMO V DRUŠTVENI PISARNI, ZA PREVOZ PA PRISPEVAMO 13,00 evrov. 

DOBER DAN NA ZASNEŽENEM VRŠIČU!

Tone Primožič

